wickkiey/tamil-wikipedia-chunked huggingface dataset:
# இறைவி

## இந்து மதம்

### சிறுதெய்வ வழிபாடு

நாட்டார் தெய்வங்கள் என்று போற்றப்படும் சிறுதெய்வ வழிபாட்டில் பெண் தெய்வ வழிபாடு அதிகம் காணப்படுகிறது. தமிழ் இலக்கியங்களிலும் பெண் தெய்வ வழிபாடுகள் பற்றிய குறிப்புகள் காணப்படுகின்றன. இத்தகைய பெண் தெய்வ வழிபாட்டினை தாய்த் தெய்வங்கள், கன்னி தெய்வங்கள் என இரு பிரிவுகளாக பிரிக்கின்றார்கள்.
# இறைவி

## இந்து மதம்

### சிறுதெய்வ வழிபாடு

#### தாய்த் தெய்வங்கள்

பெண்களை தாய்மையின் வடிவமாகவும், வளமையின் குறியீடாகவும் பாரத மக்கள் பார்த்தமையினால் பெண் தெய்வ வழிபாடு தாய்த் தெய்வ வழிபாடாக மாறியது.  
மாரியம்மன், காளியம்மன், முத்தாலம்மன், சீலைக்காரியம்மன், திரௌபதையம்மன், நாச்சியம்மன், பேச்சியம்மன், கண்டியம்மன், வீருசின்னம்மாள், உச்சிமாகாளி, மந்தையம்மன், சோலையம்மன், ராக்காச்சி, எல்லையம்மன், அங்காளம்மன், பேச்சி, இசக்கி, பேராச்சி, ஜக்கம்மா போன்ற தெய்வங்கள் தாய்த் தெய்வங்களாக வழிபாடு செய்யப்படுகின்றன.  
பெண் என்பவள் சக்தியின் வடிவமாக கருதப்படுவதால் இந்த தெய்வங்கள் அனைத்தும் அம்மனாக உருவகம் செய்து வழிபாடு செய்யப்படுகின்றனர்.
# இறைவி

## இந்து மதம்

### சிறுதெய்வ வழிபாடு

#### கன்னி தெய்வங்கள்

பூப்படைந்து திருமணம் ஆகாத கன்னிப்பெண்கள் விபத்தினாலோ, கொலை செய்யப்பட்டோ, தற்கொலை செய்து கொண்டோ இறக்கும் பொழுது, அந்தப் பெண்ணின் குடும்பத்தினர் அவளை கன்னி தெய்வமாக வணங்குகின்றார்கள். தமிழ் சமூகங்களில் மட்டுமல்லாது இந்தியா முழுவதும் இந்த கன்னிதெய்வ வழிபாட்டு முறை காணப்படுகிறது. சில குடும்பங்கள் கன்னி தெய்வ வழிபாட்டினை குலதெய்வ வழிபாடாக முன்னேற்றம் செய்கின்றார்கள். அவர்களுடைய சந்ததியினர் அந்த கன்னி தெய்வத்தினை குலதெய்வமாக வணங்கி வருகிறார்கள்.
# இறைவி

## இந்து மதம்

### வீட்டு தெய்வம்

தங்கள் வீடுகளில் சிறுவயதில் இறந்த பெண்களையோ, கன்னிகளையோ வணங்கும் முறை தமிழ்நாட்டில் இருக்கிறது. இதனை வீட்டு தெய்வம் (இல்லுறைத் தெய்வம்) என்கின்றனர்.
# இறைவி

## கிரேக்க மதம்

சிலை, இவர் கிரேக்கத் தொன்மவியலின்படி வேளாண்மை கடவுள் ஆவார்]]
கிரேக்க மதமும் இந்து மதத்தினைப் போல தெய்வங்களிடையே உறவுமுறைகளை கொண்டு காணப்படுகிறது. எனவே கிரேக்க மதத்தில் மனைவி, மகள் என்ற நிலைகளில் பெண் கடவுள்கள் உள்ளார்கள். ஆர்ட்டெமிசு, எரா, அப்ரோடிட், ஏதெனா, டிமிடர், எசுடியா போன்றோர் குறிப்பிடத்தக்க பெண் தெய்வங்களாவர்.  
- டிமிடர்: இவர் டைட்டன்களாகிய குரோனசு மற்றும் ரியா ஆகியோரின் மகள்
- அப்ரோடிட்: அன்பிற்கான கடவுளாவார். இவரை அழகு, காமத்திற்காக கடவுளாகவும் வணங்குகிறார்கள்.
- ஆர்ட்டெமிசு: சியுசு மற்றும் லீட்டோ ஆகியோரின் மகள். மேலும் இவரும் அப்போலோவும் இரட்டையர்கள்.
- ஏதெனா: கன்னியான இவர் கைவினை, உத்தி, ஞானம் மற்றும் போர் ஆகியனவற்றின் கடவுள்.
- தியோன்: முன் அறிவிப்பின் கடவுள்
- இரஸ்: குழப்பத்தின் கடவுள்
- கையா: எல்லா கடவுள்களின் தாய்
- எரா: கிரேக்கத் தொல்கதைகளின் படி சியுசின் மனைவியும், போர்க்கடவுளான ஏரெசின் தாயுமாவார். இவரை கிரேக்க கடவுள்களின் அரசி என்று அழைக்கின்றார்கள்.
- ஐரீஸ்: கடவுள்களுக்கு தூதுவர்
- நைக்: வெற்றியின் கடவுள்
- செலீன்: நிலாக்கடவுள்
# இறைவி

## யூத மதம்

யூத மரபு புணைவுக் கதைகளின்படி ஆதாமின் முதல் மனைவி லிலித் ஆவார். ஆனால் இவர் ஆதாமோடு வாழ விரும்பவில்லை. அதிதூன் சமாயேலோடு உறவுகொண்டு ஏதேன் தோட்டத்துக்கு வர மறுத்துவிட்டர் என நம்பப்படுகின்றது.. இக்கதையின் பல அம்சங்கள் நடுக் கால ஐரோப்பாவில் புணையப்பட்டது ஆகும். கில்கமெஷ் காப்பியத்தில் இவரைப்பற்றிய வேறு பல கதைகள் உண்டு.
# இறைவி

## கிறித்துவ மதம்

கிறித்துவத்தில், குறிப்பாக கத்தோலிக்க திருச்சபையில் மரியாவுக்கு உயரிய வணக்கம் செலுத்தப்படுகின்றது. ஆயினும் அவரை தெய்வமாக வழிபடுவதில்லை. கிறித்தவத்தில் வணக்கத்திற்கும், வழிபாட்டிற்கும் வேறுபாடு உண்டு. ஓரிறைக் கொள்கையினை உடைய கிறித்தவத்தில் கடவுள் ஒருவருக்கே வழிபாடு செலுத்தப்படுகின்றது. கத்தோலிக்க திருச்சபையில் பிங்கெனின் ஹில்டெகார்ட் முதலிய பல பெண் இறையியளாலர்களும் சித்தர்களும் இருந்துள்ளனர்.  
ஞானக் கொள்கை என்னும் கிறித்தவ திரிபுக்கொள்கையில் பெண் ஆவியான சோபியா ஞானத்தின் உறுவாகப்பார்கப்படுகின்றார்.
# இறைவி

## புது யுக இயக்கம்

புது யுக இயக்கத்தில் 1970கள் முதல் *இறை பெண்மை* என்னும் பதம் பயன்படுத்தப்படுகின்றது. இது 2003இல் டான் பிரவுன்னின் *த டா வின்சி கோட்* புத்தகம் மூலம் பலரும் அறியவந்தனர்.
# இறைவி

## உவமையாக

உவமைகள் பலவற்றிலும் இறைவிகள் இருந்துள்ளனர். இவர்கள் கவிநயத்துக்காக பெரிதும் பயன்பட்டனர். சேக்சுபியர் தனது ஆண் கதை மாந்தர்கள் பலர் பெண் கதை மாந்தர்களை கடவுள் என அழைப்பதாக வடிவமைத்துள்ளார். பெண்களின் அழகை வருனிக்க அவர்கள் கடவுள் போல இருப்பதாக சொல்லும் வழக்கும் பல காலமாக இருந்துள்ளது.
# தட்சிணாமூர்த்தி (சிவ வடிவம்)

பிரம்ம வித்தையை பரமகுருவாக ஆலமரத்தடியில் அமர்ந்து அருளச்செய்யும் கோலத்தில் தட்சிணாமூர்த்தி]]  
**தட்சிணாமூர்த்தி**, அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். தட்சிணம் என்றால் தெற்கு என்றும், ஞானம் என்றும் பொருள் கொள்ளலாம். த-அறிவு, க்ஷ-தெளிவு, ண-ஞானம் என இம்மூன்றும் பீஜ மந்திரங்களும், அவற்றின் பொருளாகும்.  
மேலும் தட்சிணம் என்றால் பெறுதல் அல்லது பெற்று கொள்ளுதல் என்பதாகும் அதாவது ஞானகடவுளாக அருளும் **பரமகுரு** தன்னை வணங்கும் பக்தர்களுக்கு ஞானத்தை தட்சிணமாக வழங்குவதால் தட்சிணாமூர்த்தி என்று பெயர் ஏற்பட்டுள்ளது.  
தட்சிணாமூர்த்தியை தென் திசை கடவுள் என்று சைவர்கள் குறிப்பிடுகின்றார்கள். "சிவ தலங்கள்" கருவறையின் தென் சுவரின் வெளிப்புறத்தில் இவ்வடிவம் காணப்படுகிறது. தட்சிணாமூர்த்தியை *பரமகுரு* என்ற பெயரிலும் அழைக்கின்றார்கள்.  
பஞ்சகுண சிவமூர்த்திகளில் தட்சிணாமூர்த்தி சாந்த மூர்த்தி என்று அறியப்பெறுகிறார்.
# தட்சிணாமூர்த்தி (சிவ வடிவம்)

## திருவுருவக் காரணம்

படைப்பின் கடவுளான பிரம்மாவின் குமார்கள் எனப்படும் சனகாதி முனிவர்கள் ஞானம் பெறுவதற்காக குருவினை நாடிச் சென்றார்கள். பிரம்மா படைப்பு தொழிலில் மூழ்கியதாலும், திருமால் இல்லறத்தில் ஈடுபடுவதாலும் அவர்களை விலக்கி வேறு குருவினை தேடிச் சென்றார்கள்.  
இதனை உணர்ந்த சிவபெருமான் தானும் சக்தியுடன் இருப்பதை கண்டால் பிரம்ம குமாரர்கள் ஏமாற்றம் அடைந்துவிடுவார்கள் என்று பதினாறு வயது சிறுவனாக வடவிருட்சத்தின் கீழ் அமர்ந்து வரவேற்றார். பிரம்ம குமாரர்களின் ஞானத்தினைப் பற்றிய கேள்விகளுக்கு தட்சிணாமூர்த்தியாக இருந்து சிவபெருமான் பதில் தந்தார். எனினும் ஞானத்தின் கேள்விகள் அதிகரித்தவண்ணமே இருந்தன. பின்பு தட்சிணாமூர்த்தி சின் முத்திரையை அவர்களுக்கு காண்பித்தார். பிரம்ம குமாரர்களுக்கு அமைதியும், ஆனந்தமும் உண்டாயிற்று. அவர்கள் ஞானம் பெற்றனர்.
# தட்சிணாமூர்த்தி (சிவ வடிவம்)

## உருவம்

தட்சிணாமூர்த்தி நான்கு கைகள் கொண்டு ஆலமரத்தின் கீழ் தென்திசையை நோக்கி அமர்ந்துள்ளார். அவருடைய வலதுகால் 'அபஸ்மாரன்' என்ற அரக்கனை மிதித்த நிலையில் அமர்ந்துள்ளார். அபஸ்மாரன் அறியாமையை / இருளை குறிக்கின்றது. அவரது ஒரு மேல் கையில் ஒரு ருத்திராட்ச மாலையையும் / ஒரு பாம்பையும் பிடித்துள்ளார். அவரது மற்றொரு மேல் கையில் நெருப்பை கொண்டுள்ளார். அவருடைய கீழ் இடது கையில் தர்பைப் புல்லை / ஓலைச்சுவடி வைத்துள்ளார், கீழ் வலது கையில் ஞான முத்திரையையும் காட்டுகிறார். அவர் தியானத்தில் இருப்பதாக கருதப்படுகிறது.
# தட்சிணாமூர்த்தி (சிவ வடிவம்)

## பாடல்

கல்லாலின் புடையமர்ந்து நான்மறை ஆறு அங்கம் முதற் கற்ற கேள்வி  
வல்லார்கள் நால்வருக்கும் வாக்கிறந்த பூரணமாய் மறைக்கு அப்பாலாய்  
எல்லாமாய் அல்லதுமாய் இருந்தனை இருந்தபடி இருந்து காட்டிச்  
சொல்லாமல் சொன்னவரை நினையாமல் நினைந்து பவத் தொடக்கை வெல்வாம்.  
(திருவிளையாடற் புராணம் - பாடல் - 13)  
**விளக்கம்**  
கல்லால மரத்தின் (ஆலமரம்) கீழ் இருந்து, நான்மறை, ஆறுஅங்கம் முதலானவற்றை
கற்றுணர்ந்த கேட்டலில் வல்லுநர்கள் ஆகிய சநகர் முதலிய
நான்குமுனிவர்கட்கும், வாக்கியலைக் கடந்த நிறைவாயும், வேதங்கட்கு
அப்பாற்பட்டதாயும், எல்லாமாயும் அவற்றுள் ஒன்றும் அல்லதுமாயும் உள்ளதன்
உண்மையை உள்ளபடி இருந்து காண்பித்து குறிப்பாலுணர்த்திய
தட்சிணாமூர்த்தியை இடையறாமல் நினைந்து பிறவிக் கட்டாகிய பகையை வெல்வாம்  
நான்மறை: ரிக்கு, எசுர், சாமம், அதர்வணம் / தைத்திரியம், பௌடிகம், தலவகாரம், சாமம்
ஆறங்கம்: சிட்சை, வியாகரணம், நிருத்தம், கற்பம் சந்தம், சோதிடம்
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### திருமேனி

பளிங்கு போன்ற வெண்ணிறம் தூய்மையை உணர்த்தும்.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### வலப் பாதம் முயலகனை மிதித்தமர்ந்திருத்தல்

அனைத்து தீமைகளையும் அடக்கி ஆளும் வலிமை.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### திருக்கரத்திலுள்ள நூல்

இது சிவஞான போதமாகும். ஞானங்கள் அனைத்தையும் தன்னுள் அடக்கி கொண்டு திகழ்கின்றது. ஞானத்தாலேயே வீடு பேறுகிட்டும்.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### திருக்கரத்தில் உருத்திராக்கமாலை

36 அல்லது 96 தத்துவங்களை உணர்த்துவது. உருத்திராக்க மாலை கொண்டு திருவைந்தெழுத்தைப் பன்முறை எண்ணிப் பல்காலும் உருவேற்றித் தியானித்தலே ஞானம்பெறும் நெறி என உணர்த்தலும் ஆகும்.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### இடக்கரத்தில் அமிர்தகலசம்

அனைத்து உயிர்களுக்கும் பேரின்பம் அளிக்க வல்ல ஆற்றல்.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### சின்முத்திரை

ஞானத்தின் அடையாளம், பெருவிரலின் அடிப்பாகத்தைச் சுட்டுவிரல் தொடவும், ஏனைய மூன்று விரல்களும் விலகி நிற்கும் முத்திரை இது. பெருவிரல் இறைவனையும், சுட்டுவிரல் உயிரையும், மற்ற மூன்று விரல்களுள் நடுவிரல் ஆணவத்தையும், மோதிரவிரல் கன்மத்தையும், சுண்டு விரல் மாயையையும் குறிக்கும். உயிரானது மும்மலங்களின்றும் நீங்கி இறைவன் திருவடி அடைந்து இன்புறுவதே இம்முத்திரையின் தத்துவமாகும்.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### புலித்தோல்

தீயசக்திகளை அடக்கியாளும் பேராற்றல்
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### தாமரை மலர்மீது அமர்தல்

அன்பர் இதயதாமரையில் வீற்றிருப்பவர். தாமரை மலர் ஓங்காரத்தை உணர்த்துவது.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### நெற்றிக்கண்

காமனை எரித்த கண்ணுதல்; ஞானமும் வீடும் எய்த விரும்புவோர் எவரும் ஐம்பொறி அவர்களை அறுந்தொழித்துப் புலனடக்கம் உடையராதல், துறவின் சிறப்பு.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### ஆலமரமும் அதன் நிழலும்

மாயையும் அதன் காரியமாகிய உலகமும்
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### தென்முகம்

அவரை நோக்கி வடக்காகத் தியானிக்க வேண்டும் என்ற குறிப்பு.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### அணிந்துள்ள பாம்பு

குண்டலினி சக்தியைக் குறிப்பது.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### வெள்விடை

தருமம்
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### சூழ்ந்துள்ள விலங்குகள்

பசுபதித்தன்மை அணைத்து உயிர்களுக்கும் அவரே தலைவர்.
# தட்சிணாமூர்த்தி (சிவ வடிவம்)

## அமைப்பின் சிறப்புகள்

### முயலகன்

முயலகன் வடிவம் அறியாமையைக் குறிப்பதால் அறிவுப் பிழம்பாகிய ஆலமர் செல்வன் அறியாமையாகிய முயலகனைக் காலடியில் மிதிப்பதாகக் காட்டுவது அருட்குறிப்பு.
# தேனி மாவட்ட உயர் மற்றும் மேல்நிலைப் பள்ளிகள்

தேனி மாவட்டத்தில் பெரியகுளம், உத்தமபாளையம் எனும் இரண்டு கல்வி மாவட்டங்கள் உள்ளன. இரு கல்வி மாவட்டங்களும் இணைந்த தேனி முதன்மைக் கல்வி மாவட்டத்தில் அரசு மேல்நிலைப்பள்ளிகள் 46, அரசு உதவி பெறும் மேல்நிலைப்பள்ளிகள் 23, அரசு உயர்நிலைப்பள்ளிகள் 40 , அரசு உதவி பெறும் உயர்நிலைப்பள்ளிகள் 15 மற்றும் சுயநிதி ஆங்கிலவழிக்கல்வி அளிக்கும் மேல்நிலைப்பள்ளிகள் உயர்நிலைப்பள்ளிகளும் உள்ளன.
# தேனி மாவட்ட உயர் மற்றும் மேல்நிலைப் பள்ளிகள்

## பெரியகுளம் கல்வி மாவட்டப் பள்ளிகள்

பெரியகுளம் கல்வி மாவட்டத்தில் அரசு மேல்நிலைப்பள்ளிகள் 30, அரசு உதவி பெறும் மேல்நிலைப்பள்ளிகள் 7, அரசு உயர்நிலைப்பள்ளிகள் 25 , அரசு உதவி பெறும் உயர்நிலைப்பள்ளிகள் 7 மற்றும் சுயநிதி ஆங்கிலவழிக்கல்வி அளிக்கும் மேல்நிலைப்பள்ளிகள், உயர்நிலைப்பள்ளிகளும் உள்ளன.
# தேனி மாவட்ட உயர் மற்றும் மேல்நிலைப் பள்ளிகள்

## பெரியகுளம் கல்வி மாவட்டப் பள்ளிகள்

### அரசு பள்ளிகள்

**மேல்நிலைப்பள்ளிகள்**  
1. அரசு மேல்நிலைப்பள்ளி, ஆண்டிபட்டி.
1. அரசு பெண்கள் மேல்நிலைப்பள்ளி, ஆண்டிபட்டி.
1. அரசு மேல்நிலைப்பள்ளி, டி.சுப்புலாபுரம்.
1. அரசு மேல்நிலைப்பள்ளி, ஒக்கரைப்பட்டி.
1. அரசு மேல்நிலைப்பள்ளி, கன்னியப்பபிள்ளை பட்டி
1. அரசு மேல்நிலைப்பள்ளி, தெப்பம்பட்டி.
1. அரசு மேல்நிலைப்பள்ளி, ரெங்கசமுத்திரம்.
1. அரசு மேல்நிலைப்பள்ளி, இராஜதானி.
1. அரசு ஆதிதிராவிடர் நல மேல்நிலைப்பள்ளி, தி. பொம்மிநாயக்கன்பட்டி.
1. அரசு ஆதிதிராவிடநர் நல மேல்நிலைப்பள்ளி, குன்னூர்.
1. அரசு ஆதிதிராவிடநர் நல மேல்நிலைப்பள்ளி, அம்மச்சியாபுரம்.
1. அரசு மேல்நிலைப்பள்ளி, கண்டமனூர்.  
1. அரசு மேல்நிலைப்பள்ளி, வருசநாடு.
1. அரசு மேல்நிலைப்பள்ளி, குமணந்தொழு.
1. அரசு மேல்நிலைப்பள்ளி, தங்கம்மாள்புரம்.
1. அரசு மேல்நிலைப்பள்ளி, கடமலைக்குண்டு.
1. விக்டோரியா நினைவு அரசு ஆண்கள் மேல்நிலைப்பள்ளி, பெரியகுளம்.
1. அரசு பெண்கள் மேல்நிலைப்பள்ளி, பெரியகுளம்.
1. அரசு மேல்நிலைப்பள்ளி, லட்சுமிபுரம்.
1. அரசு மேல்நிலைப்பள்ளி, தேவதானப்பட்டி
1. அரசு மேல்நிலைப்பள்ளி, கி.கல்லுப்பட்டி.
1. அரசு மேல்நிலைப்பள்ளி, வடுகபட்டி
1. அரசு மேல்நிலைப்பள்ளி, ஜெயமங்கலம்.
1. அரசு மேல்நிலைப்பள்ளி, சில்வார்பட்டி.
1. அரசு மேல்நிலைப்பள்ளி, ஏ.வாடிப்பட்டி.
1. அரசு மேல்நிலைப்பள்ளி, அல்லிநகரம்.
1. அரசு மேல்நிலைப்பள்ளி, வீரபாண்டி.
1. அரசு மேல்நிலைப்பள்ளி, கொடுவிலார்பட்டி.
1. அரசு மேல்நிலைப்பள்ளி, கோட்டூர்
1. அரசு மேல்நிலைப்பள்ளி, தர்மாபுரி.
1. அரசு மேல்நிலைப்பள்ளி ஏ.ஸ் கதிர்நரசிங்காபுரம்.
**உயர்நிலைப்பள்ளிகள்**  
1. அரசு உயர்நிலைப்பள்ளி, பி.தர்மத்துப்பட்டி.
1. அரசு உயர்நிலைப்பள்ளி, கொண்டமநாயக்கன்பட்டி.
1. அரசு உயர்நிலைப்பள்ளி, அனுப்பபட்டி.
1. அரசு உயர்நிலைப்பள்ளி, ஆசாரிபட்டி.
1. அரசு உயர்நிலைப்பள்ளி, ஜி.உசிலம்பட்டி.
1. அரசு உயர்நிலைப்பள்ளி, தேக்கம்பட்டி.
1. அரசு உயர்நிலைப்பள்ளி, சண்முகசுந்தரபுரம்.
1. அரசு உயர்நிலைப்பள்ளி, கொத்தப்பட்டி.
1. அரசு உயர்நிலைப்பள்ளி, பாலக்கோம்பை
1. அரசு உயர்நிலைப்பள்ளி, ஏத்தக்கோவில்.
1. அரசு உயர்நிலைப்பள்ளி, மந்திச்சுனை
1. அரசு உயர்நிலைப்பள்ளி, தும்மக்குண்டு.
1. அரசு உயர்நிலைப்பள்ளி, ராஜேந்திராநகர்.
1. அரசு உயர்நிலைப்பள்ளி, வாய்க்கால்பாறை.
1. அரசு உயர்நிலைப்பள்ளி, முறுக்கோடை.
1. அரசு உயர்நிலைப்பள்ளி, தாமரைக்குளம்.
1. அரசு உயர்நிலைப்பள்ளி, வைகை அணை.
1. அரசு உயர்நிலைப்பள்ளி, கெங்குவார்பட்டி.
1. அரசு உயர்நிலைப்பள்ளி, குள்ளப்புரம்.
1. அரசு உயர்நிலைப்பள்ளி, டி.கள்ளிப்பட்டி.
1. அரசு உயர்நிலைப்பள்ளி, பொம்ம்மிநாயக்கன்பட்டி.
1. அரசு கள்ளர் உயர்நிலைப்பள்ளி, எ.புதுப்பட்டி.
1. அரசு உயர்நிலைப்பள்ளி, ஸ்ரீரெங்கபுரம்.
1. அரசு கள்ளர் உயர்நிலைப்பள்ளி, அன்னஞ்சி.
1. அரசு கள்ளர் உயர்நிலைப்பள்ளி, முத்தனம்பட்டி.
# தேனி மாவட்ட உயர் மற்றும் மேல்நிலைப் பள்ளிகள்

## பெரியகுளம் கல்வி மாவட்டப் பள்ளிகள்

### அரசு உதவி பெறும் பள்ளிகள்

**மேல்நிலைப்பள்ளிகள்**  
1. ஜி.ஆர்.வி.மேல்நிலைப் பள்ளி, மயிலாடும்பாறை.
1. புனித அன்னாள் மேல்நிலைப் பள்ளி, பெரியகுளம்.
1. நாடார் சரசுவதி ஆண்கள் மேல்நிலைப் பள்ளி, தேனி.
1. நாடார் சரசுவதி பெண்கள் மேல்நிலைப் பள்ளி, தேனி.
1. ஸ்ரீ வரத வேங்கடரமண மேல்நிலைப் பள்ளி, வெங்கடாசலபுரம்.
1. பழனியப்பா நினைவு மேல்நிலைப் பள்ளி, பழனிசெட்டிபட்டி.
1. பி.சி.மேல்நிலைப்பள்ளி, தேனி.  
**உயர்நிலைப்பள்ளிகள்**  
1. இந்து உயர்நிலைப்பள்ளி, ஜக்கம்பட்டி.
1. புனித பீட்டர் உயர்நிலைப் பள்ளி, பெரியகுளம்.
1. என்.ஏ.கொண்டுராஜா உயர்நிலைப் பள்ளி, தேனி.
1. முத்தையா உயர்நிலைப் பள்ளி,அல்லிநகரம்.
1. கம்ம தர்ம உயர்நிலைப் பள்ளி, கோவிந்தநகரம்.
1. ஆர். சி. உயர்நிலைப் பள்ளி, தேனி.
1. முத்தாலம்மன் இந்து உயர்நிலைப் பள்ளி, வடபுதுப்பட்டி.
# தேனி மாவட்ட உயர் மற்றும் மேல்நிலைப் பள்ளிகள்

## பெரியகுளம் கல்வி மாவட்டப் பள்ளிகள்

### சுயநிதி ஆங்கிலவழிக் கல்விப் பள்ளிகள்

**மேல்நிலைப்பள்ளிகள்**  
1. தேனி இந்து நாடார் உற்வின்முறை மெட்ரிக் மேல்நிலைப்பள்ளி, முத்துத்தேவன்பட்டி.
1. கம்மவார் சங்க மெட்ரிக் மேல்நிலைப்பள்ளி, தேனி.
1. மேரி மாதா மெட்ரிக் மேல்நிலைப்பள்ளி, தேனி.
1. பெனடிக்ட் மெட்ரிக் மேல்நிலைப்பள்ளி, தேனி.
1. சாந்தி நிகேதன் மெட்ரிக் மேல்நிலைப்பள்ளி, முத்துத்தேவன்பட்டி.
1. ரேணுகா வித்யாலயா மெட்ரிக் மேல்நிலைப்பள்ளி, இலட்சுமிபுரம்.
1. எஸ்.டி.ஏ. மெட்ரிக் மேல்நிலைப்பள்ளி, பெரியகுளம்.
1. எஸ்.கே.ஏ. மெட்ரிக் மேல்நிலைப்பள்ளி, ஆண்டிபட்டி.  
**உயர்நிலைப்பள்ளிகள்**  
1. பாக்யா மெட்ரிக் உயர்நிலைப்பள்ளி, அல்லிநகரம்.
1. வேலம்மாள் மெட்ரிக் உயர்நிலைப்பள்ளி, முத்துத்தேவன்பட்டி.
1. விக்டரி மெட்ரிக் உயர்நிலைப்பள்ளி, பெரியகுளம்.
1. ராகவேந்திரா மெட்ரிக் உயர்நிலைப்பள்ளி, தேனி.
# தேனி மாவட்ட உயர் மற்றும் மேல்நிலைப் பள்ளிகள்

## உத்தமபாளையம் கல்வி மாவட்டப் பள்ளிகள்

உத்தமபாளையம் கல்வி மாவட்டத்தில் அரசு மேல்நிலைப்பள்ளிகள் 16 அரசு உதவி பெறும் மேல்நிலைப்பள்ளிகள் 16, அரசு உயர்நிலைப்பள்ளிகள் 15 , அரசு உதவி பெறும் உயர்நிலைப்பள்ளிகள் 8 மற்றும் சுயநிதி ஆங்கிலவழிக்கல்வி மேல்நிலைப்பள்ளிகள் உயர்நிலைப்பள்ளிகளும் உள்ளன.
# தேனி மாவட்ட உயர் மற்றும் மேல்நிலைப் பள்ளிகள்

## உத்தமபாளையம் கல்வி மாவட்டப் பள்ளிகள்

### அரசு பள்ளிகள்

**மேல்நிலைப்பள்ளிகள்**
1. அரசு மேல்நிலைப்பள்ளி, சிலமலை.
1. அரசு மேல்நிலைப்பள்ளி, பூதிப்புரம்.
1. அரசு மேல்நிலைப்பள்ளி, சில்லமரத்துப்பட்டி.
1. 7வது வார்டு மேல்நிலைப்பள்ளி, போடிநாயக்கனூர்.
1. அரசு மேல்நிலைப்பள்ளி, குச்சனூர்.
1. அரசு மேல்நிலைப்பள்ளி, ஓடைப்பட்டி.
1. அரசு கள்ளர் மேல்நிலைப்பள்ளி, வெள்ளையம்மாள்புரம்.
1. அரசு மேல்நிலைப்பள்ளி, உத்தமபாளையம்.
1. அரசு மேல்நிலைப்பள்ளி, தேவாரம்.
1. அரசு மேல்நிலைப்பள்ளி, பண்ணைப்புரம்.
1. அரசு பெண்கள் மேல்நிலைப்பள்ளி, கம்பம்.
1. அரசு மேல்நிலைப்பள்ளி, க.புதுப்பட்டி.
1. அரசு மேல்நிலைப்பள்ளி, காமயக்கவுண்டன்பட்டி.
1. அரசு மேல்நிலைப்பள்ளி, சுருளிப்பட்டி.
1. அரசு கள்ளர் மேல்நிலைப்பள்ளி, உத்தமபாளையம்
1. அரசு கள்ளர் மேல்நிலைப்பள்ளி, மேலக் கூடலூர்.
1. அரசு மேல்நிலைப்பள்ளி, மேலச்சிந்தலைச்சேரி
1. அரசு கள்ளர் மேல்நிலைப்பள்ளி
கருநாக்கமுத்தன்பட்டி  
**உயர்நிலைப்பள்ளிகள்**  
1. அரசு உயர்நிலைப்பள்ளி, மேலச்சொக்கநாதபுரம், போடி
1. அரசு கள்ளர் உயர்நிலைப்பள்ளி, போடி அணைக்கரைப்பட்டி
1. அரசு உயர்நிலைப்பள்ளி, ராமகிருஷ்ணாபுரம்.
1. அரசு உயர்நிலைப்பள்ளி, புலிகுத்தி.
1. அரசு உயர்நிலைப்பள்ளி, சீப்பாலக்கோட்டை.
1. அரசு உயர்நிலைப்பள்ளி, எரசக்கநாயக்கனூர்.
1. அரசு உயர்நிலைப்பள்ளி, சங்கராபுரம்.
1. அரசு கள்ளர் உயர்நிலைப்பள்ளி, மார்க்கையன்கோட்டை.
1. அரசு கள்ளர் உயர்நிலைப்பள்ளி, முத்தையன்செட்டிபட்டி.
1. அரசு உயர்நிலைப்பள்ளி, உ.அம்மாபட்டி
1.
1. அரசு உயர்நிலைப்பள்ளி, ஹைவேவிஸ்.
1. 10 வது வார்டு நகராட்சி உயர்நிலைப்பள்ளி, போடிநாயக்கனூர்.
1. அரசு கள்ளர் உயர்நிலைப்பள்ளி, குள்ளப்பகவுண்டன்பட்டி.
# தேனி மாவட்ட உயர் மற்றும் மேல்நிலைப் பள்ளிகள்

## உத்தமபாளையம் கல்வி மாவட்டப் பள்ளிகள்

### அரசு உதவி பெறும் பள்ளிகள்

**மேல்நிலைப்பள்ளிகள்**  
1. ஜமீந்தாரனி காமுலம்மாள் நினைவு மேல்நிலைப்பள்ளி, போடிநாயக்கனூர்.
1. பங்கஜம் பெண்கள் மேல்நிலைப்பள்ளி, போடிநாயக்கனூர்.
1. நாடார் மேல்நிலைப்பள்ளி, திருமலாபுரம், போடி
1. பச்சையப்பா மேல்நிலைப்பள்ளி, உப்புக்கோட்டை.
1. எஸ்.கே.ஏ. மேல்நிலைப்பள்ளி, சின்னமனூர்.
1. பச்சையப்பா இந்து நாடார் மேல்நிலைப்பள்ளி, காமாட்சிபுரம்.
1. கே.வி.ஏ. பெண்கள் மேல்நிலைப்பள்ளி, சின்னமனூர்.
1. ஜி.வி.பி. மேல்நிலைப்பள்ளி, கன்னிசேர்வைபட்டி.
1. சவரியப்ப உடையார் நினைவு மேல்நிலைப்பள்ளி, இராயப்பன்பட்டி.
1. புனித அலோசியஸ் மேல்நிலைப்பள்ளி, இராயப்பன்பட்டி.
1. புனித ஆக்னஸ் பெண்கள் மேல்நிலைப்பள்ளி, இராயப்பன்பட்டி.
1. எஸ்.கே.பி. மேல்நிலைப்பள்ளி, கோம்பை.
1. அமல அன்னை மேல்நிலைப்பள்ளி, டி. சிந்தலைச்சேரி.
1. என். எஸ். கே. பி. மேல்நிலைப்பள்ளி , கூடலூர்.
1. சி.பி.யூ. மேல்நிலைப்பள்ளி, கம்பம்.
1. கஸ்தூரிபாய் பெண்கள் மேல்நிலைப்பள்ளி, கம்பம்.  
**உயர்நிலைப்பள்ளிகள்**  
1. கே.பி.கே.டி உயர்நிலைப்பள்ளி, பத்ரகாளிபுரம்.
1. முகம்மது பாத்திமா உயர்நிலைப்பள்ளி, உத்தமபாளையம்.
1. எஸ்.எம்.பி.எம். உயர்நிலப்பள்ளி, கம்பம்.
1. இலாஹி உயர்நிலைப்பள்ளி, கம்பம்.
1. ஏ.எல்.வி. உயர்நிலைப்பள்ளி, க.புதுப்பட்டி.
1. திருவள்ளுவர் உயர்நிலைப்பள்ளி, கூடலூர்.
1. எஸ்.ஆர்.எம்.உயர்நிலைப்பள்ளி, லட்சுமிநாயக்கன்பட்டி.
1. புனித ஜோசப் உயர்நிலைப்பள்ளி, உத்தமபாளையம்.
# தேனி மாவட்ட உயர் மற்றும் மேல்நிலைப் பள்ளிகள்

## உத்தமபாளையம் கல்வி மாவட்டப் பள்ளிகள்

### சுயநிதி ஆங்கிலவழிக் கல்விப் பள்ளிகள்

**மேல்நிலைப்பள்ளிகள்**  
**உயர்நிலைப்பள்ளிகள்**
# பிரவீன் குமார்

**பிரவீண்குமார் சகத் சிங் ** (Praveenkumar Sakat Singh அல்லது **Praveen Kumar**) (பிறப்பு இரண்டு அக்டோபர் 1986 மீரட், உத்தரப் பிரதேசம்) ஓர் இந்தியத் துடுப்பாட்டக்காரர். முதல்தர துடுப்பாட்டத்தில் உத்தரப் பிரதேச துடுப்பாட்ட அணிக்கு ஆடுகிறார். வலதுகை மிதவேக பந்து வீச்சாளராகிய இவர் பந்தை இருதிசைகளிலும் அலைவுறுமாறு வீசுவதிலும் வீசுகோடு மற்றும் வீசுநீளம் மாற்றங்களிலும் திறன் மிகுந்தவர். இவரது அலைவுறு பந்துவீச்சினால் புதிய பந்து மூலம் விக்கெட்களை வீழ்த்துவதில் வல்லவராக விளங்குகிறார். மட்டையாட்டத்திலும் ஆடுவரிசையில் பின்னால் வந்து விளாசுவதில் பெயரெடுத்துள்ளார். உள்ளூர் ஆட்டங்களில் துவக்க மட்டையாளராகவும் களமிறங்கியுள்ளார்.
# பிரவீன் குமார்

## ஆட்டவாழ்வு

### முதல்தரம்

உத்தரப் பிரதேசத்திற்காக ஆடும் குமார் தமது முதல் ஆட்டத்தை 2004ஆம் ஆண்டு துவங்கினார். 25 ஆட்டங்களில் சராசரியாக 21.50 ஓட்டங்களிக்கு ஒரு விக்கெட் என 126 விக்கெட்கள் வீழ்த்தியுள்ளார். பட்டியல் அ போட்டிகளிலும் சிறப்பாக விளையாடி 22.05 சராசரியில் 39 ஆட்டங்களில் 67 விக்கெட்கள் எடுத்துள்ளார்.
# பிரவீன் குமார்

## ஆட்டவாழ்வு

### பன்னாடு

இந்தியத் துடுப்பாட்ட வாரியத்திற்கு எதிரான இந்தியன் கிரிக்கெட் லீக்கிற்கு கையொப்பமிட்டு தனது பன்னாட்டு ஆட்டவாழ்வை சிதைக்க இருந்தார். இருப்பினும் கடைசி நேரத்தில் இந்த முடிவிலிருந்து மாற்றிக்கொண்டார். இவரது முதல்தரத் துடுப்பாட்டத்தில் மற்றும் இந்தியா முதல்நிலை அணியில் காட்டிய ஆட்டத்திறனுக்காக ஒருநாள் பன்னாட்டுத் துடுப்பாட்ட இந்திய அணியில் தேர்ந்தெடுக்கப்பட்டு முதல் ஆட்டத்தை 18 நவம்பர் 2007ஆம் ஆண்டில் பாக்கிஸ்தானுடன் நடந்த ஐந்தாவது பன்னாட்டுத் துடுப்பாட்டத்தில் துவங்கினார். ஜெய்ப்பூரில் நடந்த இந்த முதல் ஆட்டத்தில் தமது முழு பத்து பந்து பரிமாற்றங்களிலும் விக்கெட் எதுவும் எடுக்காது 50 ஓட்டங்கள் கொடுத்தார். இவரது இரண்டாவத் ஒருநாள் ஆட்டத்திலும் விக்கெட்கள் எதுவும் எடுக்க இயலவில்லை. ஆனால் 26 பிப்ரவரி 2008 அன்று இலங்கையுடன் ஆடிய தமது மூன்றாவது ஆட்டத்தில் 31 ஓட்டங்களுக்கு நான்கு விக்கெட்கள் வீழ்த்தி இந்திய வெற்றிக்கு வழிகோலினார்.  
மார்ச்சு 4, 2008 அன்று நடந்த இரண்டாவது இறுதி ஆட்டத்தில் ஆத்திரேலியாவிற்கு எதிராக 46 ஓட்டங்களுக்கு நான்கு விக்கெட்கள் வீழ்த்தி ஆட்டநாயகனாகத் தெரிவானார்.
# பிரவீன் குமார்

## ஆட்டவாழ்வு

### இந்தியன் பிரீமியர் லீக்

இந்தியன் பிரீமியர் லீக்கின் முதல் பருவத்தில் இருபது20 போட்டிகளில் ராயல் சாலஞ்சர்ஸ் பெங்களூருவிற்காக ஆடினார். இப்போட்டிகளில் மூன்று அடுத்தடுத்த பந்துகளில் விக்கெட் வீழ்த்தி "ஹேட்ரிக்" பெற்ற முதல் பந்துவீச்சாளராக விளங்கினார். 18 மார்ச்சு,2010 அன்று ராஜஸ்தான் ராயல்ஸ் உடன் பெங்களூரு சின்னசாமி அரங்கத்தில் நடந்த ஆட்டத்தில் டேமியன் மார்ட்டின், நர்வால் மற்றும் டோக்ராவை அடுத்தடுத்த பந்துகளில் வீழ்த்தி இந்தச் சாதனையை நிகழ்த்தினார்.  
2011 ஆண்டில் கிங்ஸ் XI பஞ்சாப் அணிக்கு ஏலம் எடுக்கப்பட்டிருக்கிறார்.
# பிரவீன் குமார்

## ஆடுகளத்திற்கு வெளியேயான சர்ச்சைகள்

16 மே 2008 அன்று மீரட் நகரில் ஒரு மருத்துவரை அடித்ததாக பிரவீண் மீது குற்றம் சாட்டப்பட்டது. குடிபோதையில் இவ்வாறு நடந்துகொண்டதாகத் தெரிகிறது. இருப்பினும் இந்தியத் துடுப்பாட்டக் கட்டுப்பாடு வாரியம் எந்த நடவடிக்கையும் இதுவரை எடுக்கவில்லை.
# பிரவீன் குமார்

## துடுப்பாட்டத்திலிருந்து ஓய்வு

இந்திய துடுப்பாட்ட அணியில் வேகப்பந்து வீச்சாளராக இருந்த பிரவீண் குமார் அக்டோபர் 20, 2018 இல் துடுப்பாட்டப் போட்டிகளில் தான் விளையாடுவதிலிருந்து ஓய்வெடுக்கப் போவதாக அறிவித்துள்ளார். இவர் தனது 32 ஆவது வயதில் இந்த முடிவை அறிவித்துள்ளார். இவர் இந்திய அணியில் 2007 ஆம் ஆண்டு முதல் 2012 ஆம் ஆண்டு வரையிலான காலகட்டத்தில் விளையாடினார். இவர் 6 டெஸ்ட் போட்டிகளில் 27 இலக்குகளையும், 68 ஒரு நாள் சர்வதேசப் போட்டிகளில் 77 இலக்குகளையும், 10 இருபதுக்கு இருபது போட்டிகளில் விளையாடி 8 இலக்குகளையும் கைப்பற்றி உள்ளார்.
# சப்த தாண்டவங்கள்

**சப்த தாண்டவங்கள்** என்பவை சைவ சமயக் கடவுளான சிவபெருமான் ஆடிய ஏழு தாண்டவங்களின் தொகுப்பாகும். இந்த தாண்டவங்களின் மூலமாக சிவபெருமான் ஏழு சுவரங்களைப் படைத்ததாக சைவர்கள் நம்புகிறார்கள். சுவரங்கள் ஏழு என்பதால் இவை ஏழு என்ற எண்ணிக்கையில் அடிப்படையில் இருக்கின்றன.
# சப்த தாண்டவங்கள்

## ஏழு தாண்டவங்கள்

சிவபெருமான் ஆடிய தாண்டவங்களில் ஏழு தாண்டவங்கள் சப்த ஸ்வரங்களிலிருந்து தோன்றின. எனவே காளிகா தாண்டவம், சந்தியா தாண்டவம், கௌரி தாண்டவம், சம்கார தாண்டவம், திரிபுர தாண்டவம், ஊர்த்துவ தாண்டவம், ஆனந்த தாண்டவம் ஆகிய ஏழு தாண்டவங்களும் எண்ணிக்கை அடிப்படையில் சப்த (சிவ)தாண்டவங்கள் என்று அழைக்கப்படுகின்றன.  
தாண்டவங்களுலும், அவற்றினை தோற்றுவித்த ஸ்வரங்களின் பட்டியலும் கீழே,.  
1. காளிகா தாண்டவம் - ச
1. சந்தியா தாண்டவம் - ரி
1. கௌரி தாண்டவம் - க
1. சம்கார தாண்டவம் - ம
1. திரிபுர தாண்டவம் -ப
1. ஊர்த்துவ தாண்டவம்- த
1. ஆனந்த தாண்டவம் - நி  
சிறீ தத்துவநிதி என்ற நூலில் ஏழுவகைத் தாண்டவங்களாக கீழ்வருவனவற்றைக் கூறுகிறது.  
1. ஆனந்த தாண்டவம்
1. சந்தியா தாண்டவம்
1. உமா தாண்டவம்
1. கௌரி தாண்டவம்
1. காளிகா தாண்டவம்
1. திரிபுர தாண்டவம்
1. சங்கார தாண்டவம்
# சப்த தாண்டவங்கள்

## ஏழு தாண்டவங்கள்

### ஆனந்த தாண்டவம்

சிவனின் ஆனந்த நடனத்தைக் காண வியாக்ரபாதர், பதஞ்சலி முனிவர்கள் சிதம்பரத்தில் தவம் செய்து வந்தனர். அவர்களின் தவத்தினால் மகிழ்ந்து சிவபெருமான் ஆனந்த தாண்டவம் ஆட இசைந்தார். புலித்தோல் உடுத்தி, உடுக்கை, அனல், மான், மழு, நாகாபரணம் அணிந்து, வலக்கையால் டமருகத்தை அடித்தும், இடக்கையில் அக்னி ஏந்தியும், ஒருகையால் அபயம் அளித்தும், மறுகையால் பாதத்தைக் காட்டியும் நடனமாடினார். அசூரன் முலகனை காலால் மிதித்தபடி ஆடுகின்ற இந்நடனம் ஆனந்த தாண்டவம் என்று வழங்கப்படுகிறது.  
படைத்தல், காத்தல், அழித்தல், மறைத்தல், அருளல் என்ற ஐந்தொழில்களை இயற்றும் தாண்டவமாக ஆனந்த தாண்டவம் அறியப்படுகிறது. ஆனந்த தாண்டவம் பிரபஞ்ச இயக்க நடனம் என்று போற்றப்படுகிறது. இந்நடன திருக்கோலத்தினை திருநாவுக்கரசர் "குனித்த புருவமும் கொவ்வைச்செவ் வாயிற் குமிண் சிரிப்பும்" என்று பாடுகிறார்.  
இந்நடனமாடியமையால் சிவனை கூத்தன் என்றும், தில்லையில் நடமாடியமையால் தில்லைக் கூத்தன் என்றும் அழைக்கின்றனர். கூத்திறைவர் என்றும், நடராசர் என்றும் ஆடல்வல்லான் என்றும் போற்றுகின்ற சிவபெருமானின் இத்தாண்டவம், மற்ற தாண்டவங்களில் முதன்மையான தாண்டவமாக கருதப்படுகிறது. இந்நடனம் களிநடனம் எனவும் வழங்கப்படுகிறது.
# சப்த தாண்டவங்கள்

## ஏழு தாண்டவங்கள்

### சந்தியா தாண்டவம்

பாற்கடலிருந்து வெளிவந்த விஷத்தை குடித்துவிட்டு சிவன், உரைந்து நின்றார். தேவர்களும், மூவரும் வணங்கி நிற்க, அப்போது சிவன் ஆடிய நடனம் சந்தியா தாண்டவம் எனப்படுகிறது. இந்த நடனத்தின் நேரத்தைதான் பிரதோசம் என்று கொண்டாடுகின்றோம்.
# சப்த தாண்டவங்கள்

## ஏழு தாண்டவங்கள்

### உமா தாண்டவம்

உமா தாண்டவம் என்பது அன்னை பார்வதி உடனிருக்கும் கோலத்தில் அமைந்தது. ஒரு கால் அபஸ்மார புருஷனின் மேல் இருக்கும்போது மற்றொரு காலைத் திரும்பி இருக்கும் நிலையில் கஜ ஹஸ்தம் என்னும் முத்திரையைக் காட்டிய வண்ணம் அமைந்திருக்கும் இந்தத் தாண்டவம். காத்தல் தொழிலை நிலைத்திருக்கச் செய்யும் தாண்டவமாய்க் கருதுவார்கள்.
# சப்த தாண்டவங்கள்

## ஏழு தாண்டவங்கள்

### ஊர்த்துவ தாண்டவம்

சிவனும் சக்தியும் சமமென உணராத காரணத்தில் சிவனின் சாபப்படி சக்தி,உக்கிரமான காளியாக மாறினாள். தில்லையில் சிவனை அடைய தவம் செய்தாள். ஆனால் சிவன் காட்சியளிக்காததால் மேலும் உக்கிரமாக மாறினாள். அதனால் தில்லைவாழ் மக்கள் பாதிப்படைந்தனர். தேவர்கள், முனிவர்களின் வைத்த கோரிக்கையையும் நிராகரித்தாள். ஆடல்கலையின் வல்லவனான சிவனை தன்னுடன் போட்டிக்கு அழைத்தாள்.  
சிவனுக்கும், காளிக்கும் இடையே நடனப் போட்டி நடந்தது. கடுமையான போட்டியில் இருவரும் சமநிலையில் இருந்தார்கள். அப்போது காதில் அணிந்திருந்த குண்டலத்தை கீழே விழச் செய்து, அந்த குண்டலத்தை தன் கால் விரலாலேயே எடுத்து காதில் மாட்டினார் சிவன். முனிவர்களும், தேவர்களும் இருந்த சபையில் காலை உயர்த்த விரும்பாத காளி, போட்டியில் பின்தங்கினாள். (இந்த வரலாறு கூறப்படும் தில்லை நடராஜர் கோயிலிலேயே காளி பல வடிவங்களில் காலைத் தூக்கி நடனமாடும் சிற்பங்கள் உண்டு.) சிவபெருமான் போட்டியில் வென்றார். காலை உயர்த்தி ஆடிய தாண்டவம் ஊர்த்துவ தாண்டவம் என்று அழைக்கப்படுகிறது.  
இத்தாண்டவமாடியமையினால் சிவபெருமான் ஊர்த்தவ தாண்டவ மூர்த்தி என்றும், ஊர்த்தவ தாண்டவர் என்றும் அழைக்கப்படுகிறார்.
# சப்த தாண்டவங்கள்

## ஏழு தாண்டவங்கள்

### கஜ சம்ஹாரத் தாண்டவம்

தருகாணவனத்து முனிவர்கள் ஆணவத்தினால் இறையருளைப் பெறாமல் இருந்தார்கள். அவர்களின் ஆணவத்தினை யானையாக மாற்றி சிவன் வெற்றிக் கொண்டார். ஆணவம் அழிந்த முனிவர்கள் சிவ பெருமானை வணங்கி முக்தி பெற்றனர். இந்த தாண்டவத்தில் சிவன் யானையின் மீது ஆடுவார்.
# சப்த தாண்டவங்கள்

## ஏழு தாண்டவங்கள்

### கௌரி தாண்டவம்

தாருகாவனத்து ரிஷிகளின் ஆணவத்தையும், ரிஷிபத்தினிகளின் ஆணவத்தையும் அடக்க பிட்சாடனராய் வந்த இறைவன், தன்னுடன் விஷ்ணுவையும் மோகினி உருவில் அழைத்து வருகிறார். ரிஷி, முனிவர்களின் கர்வம் அடக்கப் படுகிறது. அப்போது இறைவன் மோகினியான திருமாலுடன் ஆடிய ஆட்டமே முதல் ஆட்டம் எனச் சொல்லப் படுகிறது. நாராயணனும், தான் தான், நாராயணியாக இருப்பவளும் தான் தான் என இறைவிக்குப் புரியாதா? உமையொரு பாகத்து இறைவனின் நடனத்தைத் தான் மட்டும் கண்டு களிக்க ஆசைப் பட்டாள் இறைவி, அவளின் ஆசையை நிறைவேற்ற இறைவன் ஆடியது தான் கௌரி தாண்டவம் எனச் சொல்லப் படுகிறது. சைவ ஆகமங்கள் படி இறைவனின் பிரம்மோற்சவத்துடன் இணைத்துச் சொல்லப் படுகிறது இந்தத் தாண்டவம். இதில் நந்தி இறைவனின் வலப் பக்கமும், இடது பக்கம் கௌரியான அம்பிகையும் காணப் படுகிறார்கள். ஆனந்தத் தாண்டவத்தில் இல்லாதபடிக்கு இதில் இறைவனின் இடப்பக்கத்துக் கைகள் ஒன்றில் பாம்பு காணப் படுகிறது.
# சப்த தாண்டவங்கள்

## ஏழு தாண்டவங்கள்

### காளிகா தாண்டவம்

இரு கண்களுடனும், எட்டுக் கரங்களுடனும் இறைவனால் ஆடப் பட்ட இந்தத் தாண்டவத்தில் வலப்பக்கக் கரங்களில் சூலம், உடுக்கை போன்றவையும், இடப் பக்கக் கரங்களில் மண்டை ஓடு, அக்கினி, மணி போன்றவையும் காணப் படுகிறது. வலக்கை அபய ஹஸ்தமும் இடக்கை கஜ ஹஸ்தமும் காட்டுகிறது. ஐந்தொழில்களையும் குறிக்கும் நடனம் காளிகா தாண்டவம் எனப் படுகிறது. இது திருநெல்வேலியில் காணப்படுகிறது. திருவாலங்காட்டில் "ரத்தின சபை"யில் ஆடும் ஆட்டம் "காளிகா தாண்டவம்" எனச் சிலரால் சொல்லப் படுகிறது. இது தவிர தஞ்சை மாவட்டம் நல்லூரிலும் காணப் படுகிறது.
# சப்த தாண்டவங்கள்

## இலக்கியத்தில்

ஏழு சுரங்களை தோற்றுவித்தமைக்காக சிவபெருமானை சுந்தரர், ஏழிசையாய் இசைப்பயனாய் இருப்பவனே என்று போற்றியுள்ளார்.
# சா டின் ஹொய்

**சா டின் ஹொய்** அல்லது **டைட் கோவ்** (Sha Tin Hoi or Tide Cove) என்பது ஹொங்கொங்கில், சா டின் மாவட்டத்தில், சிங் மூன் கால்வாயின் முகத்துவாரம் ஆகும். இம்முகத்துவாரம் டோலோ துறைமுகப் பகுதியை முகப்பாகக் கொண்டுள்ளது. இப்பகுதி கடலை நிரப்பி பாரிய நிலவுருவாக்கத் திட்டத்தின் கீழ் உருவாக்கப்பட்டப் பகுதியாகும்.  
தற்போது இப்பகுதியை சா ட்டின் புதிய நகரம் என்றழைக்கப்படுகின்றது.
# சிங் மூன் ஆறு

**சிங் மூன் ஆறு** அல்லது **சிங் மூன் கால்வாய்** (Shing Mun River Channel) என்பது கடலுடன் இணைந்த ஒரு கால்வாய் அல்லது ஆறு ஆகும். இதனை "சிங் மூன் கால்வாய்", "சிங் மூன் ஆறு", சிங் மூன் கால்வாய் ஆறு" என்றும் பலப்பெயர்களில் அழைக்கப்படுகின்றது. இந்தக் ஆறு ஹொங்கொங்கில், சா டின் மாவட்டத்தில் உள்ளது.
# சிங் மூன் ஆறு

## வரலாறு

இந்த ஆறு ஊசி மலை எனும் இடத்தில் இருந்தே ஊற்றெடுப்பதாக அறியமுடிகிறது. 1970 ஆம் ஆண்டுகளில் இந்த ஆற்றின் கரைப் பகுதிகள் நிலவுருவாக்கத் திட்டத்தின் கீழ் சா ட்டின் புதிய நகரம் உருவாக்கம் பெற்றது. இந்த ஆறு 7 கிலோ மீட்டர்கள் நீளம் கொண்டதாகும். 200 அகன்ற செயற்கை கால்வாய்களையும் கொண்டுள்ளது.
# சிங் மூன் ஆறு

## வெளியிணைப்புகள்

- EPD - Shing Mun River Improvements
# செயற்கை பெண்குறி

**செயற்கை பெண்குறி** (*Artificial vagina*) என்பது பெண்குறியைப் போன்ற அமைப்பினை உடைய கருவியாகும். இந்த செயற்கை பெண்குறி ஆணின் சுயஇன்ப வேட்கையை தணிக்க உருவாக்கப்பட்டது. இது சிலிகான், பிளாஸ்டிக் கூட்டுப் பொருட்களால் உருவாக்கப்பட்டிருக்கும்.  
ஆண்குறியின் நீளத்திற்கு தக்கவாறு செயற்கை பெண்குறி கிடைக்கிறது.
# செயற்கை பெண்குறி

## கால்நடை பயன்பாடு

கால்நடை விந்து சேகரிப்பு மையங்கள் மற்றும் செயற்கை கால்நடைப் பண்ணைகளில் கால்நடைகளிடமிருந்து விந்து சேகரிக்க இந்தச் செயற்கை பெண்குறிகள் பயன்படுகின்றன. விந்து சேகரிக்க உருவாக்கப்பட்ட செயற்கை பெண்குறிகளை அந்த கால்நடையின் உடற்கூறியல் அம்சங்கள் ஆராய்ந்த பின் வடிவமைக்கின்றார்கள். பெண் கால்நடை பெண்குறி அமைப்பும், விந்து சேகரித்தலுக்கான சேமிப்பு குடுவையும் இத்துடன் இணைந்திருக்கும்.
# கெட்ட பெறய

**கெட்ட பெறய** (*Geta Beraya*) சிங்களவர்களது கலாசாரத்தைப் பறைசாற்றும் ஒரு பாரம்பரியம் மிக்க இசைக்கருவி ஆகும். இது மலையக சிங்கள மக்கள் மத்தியில் காணப்படும் ஒரு மேள இசைக் கருவியாகும். சிங்களவர் மத்தியில் உயர்நிலை, தாழ்நிலை என்ற அடிப்படையில் பிரிவினைகள் காணப்படுகின்றன. உயர்நிலை (உடரட்ட) எனும்போது மலையகப் பகுதிகளில் வாழ்பவர்கள் என்பதைவிட உயர்நிலப் பிரதேசங்களில் வாழ்பவர்கள் என்று கொள்ளப்படுகின்றது. ஏனையோர் தாழ்நிலப் பகுதிகளில் வாழ்பவர்களைக் குறிக்கும்.  
உயர்நிலைப் பகுதியில் குறிப்பாக கண்டிப் பகுதியில் வாழக்கூடிய சிங்கள மக்கள் மத்தியில் முக்கியத்துவம் பெற்றுள்ள ஒரு இசைக்கருவியே இந்த கெட பெறய ஆகும். விசேடமாக கண்டி நடனத்துடன் இணைந்ததாக இது காணப்படுகின்றது. கண்டி நடனம் ஆடுகையில் கட்டாயமாக வாசிக்கப்படும் பாரம்பரியமான இசைக்கருவிகளுள் இது முக்கியமானதாகும்.
# கெட்ட பெறய

## வடிவம்

இம்மேளமானது மத்தியிலிருந்து இரண்டு பக்கமும் குறுகிச் செல்லுகின்ற வடிவத்தைக் கொண்டது. ஆனால், தாழ்நில சிங்கள மக்கள் பயன்படுத்தும் யக் பெறய இவ்வாறு குறுகிச் செல்லும் வடிவத்தையுடையதாக காணப்படமாட்டாது. அது ஒரு உருளை வடிவில் அமைந்திருக்கும்.
# கெட்ட பெறய

## தோல்

ஆரம்பகாலங்களில் கெ(ட்)ட பெறய மேளத்திற்கு மான் தோலே பெருமளவுக்குப் பயன்படுத்தப்பட்டுள்ளன. தற்போது ஆட்டுத் தோலும் பயன்படுத்தப்படுகின்றது.
# கெட்ட பெறய

## தாளநயத்துடன் வாசிக்கப்படும்

கெ(ட்)ட பெறய வாசிக்கப்படும் போது ஒரு தாளநயத்துடன் வாசிக்கப்படுவது குறிப்பிடத்தக்கது. குறிப்பாக நடனத்துடன் இணைந்ததாக இது இருப்பதினால் நடனத்திற்கேற்ற வகையிலே இதன் தாளம் அமைந்திருக்கும். சிங்களவருக்கு மட்டுமே உரித்தான ஒரு இசைக்கருவியாக இது கொள்ளப்படுகின்றது. இதைப் பயன்படுத்துபவர்கள் பெரும்பாலானவர்கள் சிங்களக் கலைஞர்களே.
# வளைகாப்பு

**வளைகாப்பு** அல்லது **சீமந்தம்** என்ற பண்டைய தமிழர் சடங்கு கருவுற்ற தாய்மார்களுக்கு செய்யும் ஓர் சடங்கு ஆகும். இச்சடங்கினை *சீமந்தம்* என்றும் அழைக்கின்றர். முதல்முறையாகக் கருவுற்றவர்களுக்கு 5 ஆம் மாதம் 7ஆம் மாதம் 9 ஆம் மாதம் ஆகிய காலங்களில் ஏதாவது ஒன்றில் அவரவர் குடும்ப வழக்கப்படி செய்கிறார்கள். மணப்பெண் போலவே பெண்களை அலங்கரித்து கைநிறைய வளையல்களை அடுக்குகிறார்கள். பெண்களே பங்கேற்கும் இவ்விழாவில் மகப்பேறடைந்த தாய்மார்கள் வந்திருந்து புதியதாக தாய்மை எய்தியிருக்கும் பெண்ணிற்கு வளையல்கள் அணிவதும் தாங்களும் அணிந்து கொள்வதும் நிகழும்.  
சீமந்த சடங்கின் முக்கிய நிகழ்ச்சியின் போது கருவுற்ற பெண்ணின் தலைமுடியை நேர் கோட்டில் சமமாக இரண்டாக *வகிடு* எடுக்கப்படும். இதனால் தலையின் நடுவில் கோடு போன்ற இடைவெளி ஏற்படும். இதற்கு வேலைப்பாடுகள் கொண்ட இரும்புக் குச்சி பயன்படுத்தப்படும். அதுமுதல் நாள்தோறும் கருவுற்ற பெண் வகிட்டின் முன்பக்கத்தில் குங்குமம் இட்டுக்கொள்ள வேண்டும்.  
இளஞ்சிசு உயிர் வாழ்தல் வீதம் குறைந்தும் மகப்பேறு கால மரணவீதம் கூடுதலாகவும் இருந்த பண்டைக்காலத்தில் சூலுற்றப் பெண் நல்ல முறையில் ஈன்றெடுக்க வேண்டும் என இச்சடங்கு வந்திருக்கலாம். மற்றொரு கருத்தாக ஆறாம் மாதம் முதல் குழந்தையின் கரு வெளியுலகை உணரத் தொடங்குகிறது; அக்காலத்தில் அதனை வரவேற்கும் வகையாக இந்தச் சடங்கு நடத்தப்படுவதாகக் கூறப்படுகிறது.  
சில குடும்பங்களில் வேதியரை அழைத்து சிறப்பு யாகம் ஒன்றை **பும்சுவன சீமந்தம்** என்று நடத்தப்படுகிறது.
# வளைகாப்பு

## ஆடிப்பூர வளைகாப்பு விழா

சக்தியை முதற்கண் தெய்வமாக வணங்கிடும் சாக்த மதப்பிரிவில் வளைகாப்பு திருவிழா நடத்தப்படுகிறது. ஆடி மாதம் பூரம் நட்சத்திர நாளன்று அம்மன் கோவில்களில், அம்மனே கற்பவதியாக இருப்பதைப் போன்று அலங்காரம் செய்து பட்டுத்து, வளையல் அணிவித்து கொண்டாடப்படுகிறது. இந்நாளில் கர்ப்பிணி கோலத்தில் அம்மனை தரிக்கலாம். இந்த விழாவில் கலந்து கொள்ளும் பெண் பக்தர்களுக்கு மஞ்சள், குங்குமம், வளையல்கள், இனிப்புகள் ஆகியவை கொடுக்கப்படுகின்றன.  
வளைகாப்பு நடைபெறும் சில கோவில்கள் -
- கோவில்பட்டி செண்பவல்லி அம்மன் கோவில்
- உத்தரகோசமங்கை வராகி அம்மன் கோவில்
- உறையூர் குங்குமவல்லி அம்மன் கோவில்
- திருச்சி பீமநகர் அருள்மிகு செடல் மாரியம்மன் கோவில்
# வளைகாப்பு

## இதனையும் பார்க்க

இந்து சமயத்தினரின் 16 சடங்குகள்
# சித்பவன்

**சித்பவன் பிராமணர்** (*Chitpavan Brahmin*) அல்லது **கொங்கணத்துப் பிராமணர்** (*Konkanastha Brahmin*, கொங்கணி/மராத்தி: कोकणस्थ ब्राह्मण) என்றழைக்கப்படுவோர் கொங்கணி மொழியைத் தாய்மொழிகளாக கொண்ட் பஞ்ச திராவிடப் பிராமணர் பிரிவைச் சேர்ந்த பிராமணர்கள் ஆவர்.  
சித்பவன் பிராமணர் அல்லது கொங்கணஸ்தா பிராமணர் என்பது மகாராஷ்டிரா மாநிலத்தின் கடற்கரைப் பகுதியான கொங்கணியில் வசிக்கும் ஒரு இந்து மகாராட்டிர பிராமண சமூகமாகும். ஆரம்பத்தில் பதினேழாம் நூற்றாண்டின் பிற்பகுதியில் தூதர்களாகவும் உளவாளிகளாகவும் பணிபுரிந்த இந்த சமூகம் 18 ஆம் நூற்றாண்டில் பாலாஜி விஸ்வநாத்தின் பட் குடும்பத்தைச் சேர்ந்த பேஷ்வாவின் வாரிசுகள் மராட்டியப் பேரரசின் உண்மையான ஆட்சியாளர்களாக மாறியபோது முக்கியத்துவம் பெற்றது. 18 ஆம் நூற்றாண்டு வரை, மகாராட்டிரா பிராந்தியத்தின் பழைய நிறுவப்பட்ட பிராமண சமூகமான தேசாஸ்தாவால் சித்பவன்கள் குறைந்த மதிப்புடன் நடத்தப்பட்டனர், அவர்கள் சித்பவன்களை பார்வேனஸ் அல்லது பிராமண வகுப்பிற்கு புதியவர்கள் என்று கருதினர்.  
ஜெயந்த் லெலேவின் கூற்றுப்படி, பேஷ்வா காலத்திலும், மிகவும் முக்கியமான ஆங்கிலேயர் காலத்திலும் சித்பவான்களின் செல்வாக்கு மிகைப்படுத்தப்பட்டுள்ளது, ஏனெனில் மிக முக்கியமான பேஷ்வாக்களின் காலத்தில் கூட, அவர்களின் அரசியல் நியாயத்தன்மை மற்றும் அவர்களின் நோக்கங்கள் நிர்வாகத்தின் அனைத்து மட்டங்களாலும் நம்பப்படவில்லை. சிவாஜியின் வாரிசுகளால் கூட இல்லை. ஆங்கிலோ-மராத்திய போர்களில் பேஷ்வாக்கள் தோற்கடிக்கப்பட்ட பிறகு, பிரித்தானிய இந்தியாவின் பம்பாய் மாகாணத்தில் மேற்கத்திய கல்விக்கு திரண்ட இந்து சமூகங்களில் சித்பவன்களும் உண்டு என்று அவர் மேலும் கூறுகிறார்.  
1901 மக்கள் தொகை கணக்கெடுப்பின்படி, புனே மக்கள் தொகையில் சுமார் 5% பிராமணர்கள். அவர்களில் 27% பேர் சித்பவன்கள்.
# சித்பவன்

## வரலாறு

### மராட்டியர் ஆட்சியின் போது எழுச்சி

பொ.ஊ.1707-க்கு முந்தைய சித்பவன்களைப் பற்றி அதிகம் அறியப்படவில்லை இந்த நேரத்தில், பாலாஜி விஸ்வந்த் பட் என்ற சித்பவன் ரத்னகிரியில் இருந்து புனே-சதாரா பகுதிக்கு வந்தார். திறமையான நிர்வாகி என்ற நற்பெயரின் அடிப்படையில் அவர் அங்கு அழைத்து வரப்பட்டார். அவர் விரைவில் சத்ரபதி ஷாஹுவின் கவனத்தைப் பெற்றார். பாலாஜியின் பணி சத்ரபதியை மிகவும் மகிழ்வித்தது, அவர் 1713 இல் பேஷ்வா அல்லது பிரதம மந்திரியாக நியமிக்கப்பட்டார். அவர் நன்கு ஒழுங்கமைக்கப்பட்ட நிர்வாகத்தை நடத்தினார், மேலும் 1720 இல் அவர் இறக்கும் போது, அவர் மராட்டிய சாம்ராஜ்யத்தின் விரிவாக்கத்திற்கான அடித்தளத்தை அமைத்தார். இதுமுதல் மராட்டியப் பேரரசு வீழ்ச்சியடையும் வரை பேஷ்வாவின் இருக்கையை பட் குடும்பத்தைச் சேர்ந்தவர்கள்தான் வகித்து வந்தனர்.  
பாலாஜி பாஜி ராவ் மற்றும் அவரது குடும்பத்தினர் மராட்டியப் பேரரசின் உச்ச அதிகாரத்திற்கு ஏறியவுடன், சித்பவன் குடியேற்றவாசிகள் கொங்கனில் இருந்து புனே-க்கு பெருமளவில் வரத் தொடங்கினர், அங்கு பேஷ்வா தனது சக சாதியினருக்கு அனைத்து முக்கிய அலுவலகங்களையும் வழங்கினார். சித்பவன் உறவினர்களுக்கு வரி விலக்கு மற்றும் நிலம் மானியம் வழங்கப்பட்டது. Historians cite nepotism and corruption நீதிபதி மகாதேவ் கோவிந்த் ரானடே, விநாயக் தாமோதர் சாவர்க்கர், கோபால் கணேஷ் அகர்கர், வினோபா பாவே ஆகியோர் அடங்குவர்.  
மாற்றத்திற்கான வலுவான சில எதிர்ப்புகள் அதே சமூகத்திலிருந்தே வந்தது. முன்னோடி பழமைவாதிகளும் பலமுறை மோதிக்கொண்டனர். டி.கே.கார்வே புறக்கணிக்கப்பட்டார். திலகர் கூட சாதி அல்லது மத விதிகளை மீறியதற்காக பிராயச்சித்த தவம் செய்தார். ஒன்று 1892ல் பூனா கிறிஸ்டியன் மிஷனில் தேநீர் அருந்தியதற்காகவும், இரண்டாவது 1919ல் இங்கிலாந்துக்குப் போனதற்காகவும் இருந்தது.  
சமூக சீர்திருத்தவாதி, ஜோதிராவ் பூலே மாலி (குறைந்த சாதி) எனப்படும் பிற்படுத்தப்பட்ட சாதியினரைப் படிக்க வைக்க முயன்றபோது, புனேவின் சித்பவன்கள் எந்த ஒரு பிற்படுத்தப்பட்ட மற்றும் தலித் மாணவர்களையும் ஏற்கனவே இருக்கும் பள்ளிகளில் சேர அனுமதிக்கவில்லை. அவர்களின் இந்த எதிர்ப்பின் விளைவாக பூலே புனே மற்றும் அதைச் சுற்றியுள்ள பகுதிகளில் பள்ளிகளை நிறுவினார்.  
சித்பவன் சமூகம் காந்திய பாரம்பரியத்தில் இரண்டு முக்கிய அரசியல்வாதிகளை உள்ளடக்கியது: மகாத்மா காந்தியை ஒரு ஆசானாக ஒப்புக்கொண்ட கோபால கிருஷ்ண கோகலே மற்றும் அவரது சிறந்த சீடர்களில் ஒருவரான வினோபா பாவே. காந்தி பாவேவை "தனது சீடர்களின் அணிகலன் " என்று விவரிக்கிறார், மேலும் கோகலேவை தனது அரசியல் குருவாக அங்கீகரித்தார். ஆனால், சித்பவன் சமூகத்தில் இருந்து காந்திக்கு கடும் எதிர்ப்பு கிளம்பியது.இந்து தேசியவாத அரசியல் சித்தாந்தமான ஹிந்துத்வாவின் நிறுவனர் விநாயக் தாமோதர் சாவர்க்கர், ஒரு சித்பவன் பிராமணர் மற்றும் பல சித்பவன்கள், பேஷ்வாக்கள் மற்றும் ஜாதி-சக திலகரின் பாரம்பரியத்தின் தர்க்கரீதியான விரிவாக்கம் என்று கருதியதால், முதலில் அதை ஏற்றுக்கொண்டவர்களில் பலர் இருந்தனர். இந்த சித்பவன்கள் ஃபுலேவின் இந்திய சமூக சீர்திருத்த இயக்கத்துடனும் காந்தியின் வெகுஜன அரசியலுடனும் தங்களுக்கு இடமில்லாமல் உணர்ந்தனர். பெரும் எண்ணிக்கையிலான சமூகத்தினர், சாவர்க்கர், இந்து மகாசபை மற்றும் இறுதியாக ஆர்எஸ்எஸ்.போன்ற பிற்போக்குத்தனமான போக்கில் உள்ள, இந்த விளிம்புநிலை குழுக்களிடமிருந்து தங்கள் உத்வேகத்தைப் பெற்றனர்.
# சித்பவன்

## சாகு அல்லது கோலாப்பூர்

20 ஆம் நூற்றாண்டின் முற்பகுதியில், பாலகங்காதர திலகர் மற்றும் சங்கராச்சாரியார் மராத்தா சாதியினருக்கு வைதீக சடங்குகளை செய்வதை மறுப்பதற்கான முடிவு, திலகருக்கும் கோலாப்பூரின் ஷாஹுவுக்கும் இடையே பிளவை ஏற்படுத்தியது. ஷாஹு ஆங்கிலேயர்களை ஆதரிக்கும் ஒரு பத்திரிகையைத் தொடங்கினார் மற்றும் அதன் நிகழ்ச்சி நிரலில் பிராமணர்களுக்கு எதிரானது என்று கொள்கை பிரச்சாரம். அதனால் கோலாப்பூரில் பிராமணர்களுக்கு எதிராக பெரும் வன்முறைக்கு வழிவகுத்தது.
# சித்பவன்

## மகாத்மா காந்தியின் படுகொலை

மகாத்மா காந்தியை சித்பவன் நாதுராம் கோட்சே படுகொலை செய்த பிறகு, மகாராஷ்டிராவில் பிராமணர்கள் வன்முறைக்கு இலக்கானார்கள், பெரும்பாலும் மராத்தா சாதியைச் சேர்ந்தவர்கள். வன்முறைக்கு தூண்டுகோலாக இருந்தார்கள்.மராத்தியர்கள் காந்தி மீதான அன்பால் கலவரம் செய்யவில்லை மாறாக தங்கள் சாதி அந்தஸ்து இழிவுபடுத்தப்பட்டதன் அவமானம் காரணமாக கலவரம் நடந்தது இதில் மொத்த பண இழப்பு ரூ.100 மில்லியன் (அல்லது 1948 அமெரிக்க டாலர்களில் சுமார் 20 மில்லியன்) என மதிப்பிடப்பட்டுள்ளது  
படுகொலைக்குப் பிறகு நடந்த வன்முறை, சாங்லி போன்ற சமஸ்தானங்களை சித்பவன் பட்வர்தன் குடும்பம் ஆட்சி செய்த பகுதிகளில் நடந்தது. அங்கு பிராமணர்களுக்கு எதிரான தாக்குதல்களில் மராத்தியர்கள், ஜைனர்கள் மற்றும் லிங்காயத்துகளும் இணைந்தனர். இங்கு, குறிப்பாக, சுமார் ரூ.16 மில்லியன் இழப்பு ஏற்பட்டது. இந்த நிகழ்வு மார்ச் 1948க்குள்நடந்தது. பட்வர்தன் குடும்பத்தின் ஆளுகைக்குட்பட்ட பகுதிகளை பம்பாய் மாகாணத்தில் அவசரமாக ஒருங்கிணைக்க வழிவகுத்தது. இதன் காரணமாக ஒருங்கிணைந்த பகுதிகளில் மராத்தா ஆதிக்கத்திற்கு பயந்து வாழ்ந்த மற்ற பிராமணர்களால் இந்த நடவடிக்கை எதிர்க்கப்பட்டது.
# சித்பவன்

## இராணுவம்

சித்பவன்கள் தங்களை போர்வீரர்களாகவும், ஆச்சார்யர்களாக(குருமார்களாக)வும் கருதுகின்றனர். இராணுவ விவகாரங்களில் அவர்களின் ஈடுபாடு பேஷ்வாக்களின் எழுச்சியுடன் தொடங்கியது. மற்றும் இராணுவம் மற்றும் பிற சேவைகளில் நுழைவதற்கான அவர்களின் விருப்பம் தக்காணத்தில் அவர்களுக்கு உயர் அந்தஸ்தையும் அதிகாரத்தையும் பெற்றுத் தந்தது.
# சித்பவன்

## கலாச்சாரம்

சித்பவன்கள் முதலில் வாழ்ந்த இடமான கொங்கனில், அவர்களின் முதன்மையான தொழில் விவசாயம், சிலர் தங்கள் சொந்த சாதி உறுப்பினர்களிடையே சடங்குகளைச் செய்து பணம் சம்பாதித்தனர்.  
மானுடவியலாளர் டொனால்ட் குர்ட்ஸ் எழுதுகிறார், 20 ஆம் நூற்றாண்டின் பிற்பகுதியில் சித்பவன்களின் கலாச்சாரம் பற்றிய கருத்துக்கள், அவர்கள் மலிவானவர்களாகவும், உணர்ச்சியற்றவர்களாகவும், நம்பத்தகாதவர்களாகவும், சதிகாரர்களாகவும், மோசமான கருமிகளாகவும் இருந்தனர். திலகரின் கூற்றுப்படி, ஒரு சித்பவன், அவரது சமூகம் தூய்மை மற்றும் உழைப்புக்கு அவர்கள் தேசஸ்தா பிராமணர்களிடமிருந்து பரோபகாரம் மற்றும் தாராள மனப்பான்மை போன்ற நற்பண்புகளைக் கற்றுக்கொள்ள வேண்டும் என்று அவர் பரிந்துரைத்தார்.  
மராட்டியப் பேரரசின் உச்சக்கட்டத்தின் போது, புனே நகரம் 150 பெரிய மற்றும் சிறிய வட்டிக்கு கடன் கொடுக்கும் நிதியாளர்கள் கொண்ட பேரரசின் நிதிப் பெருநகரமாக விளங்கியது. இவர்களில் பெரும்பாலானோர் சித்பவன் அல்லது தேசஸ்த பிராமணர்கள் வகுப்பை சேர்ந்தவர்கள்  
இந்தியாவில் வளரும் சமூகங்களின் ஆய்வு மையத்தின் (CSDS) முன்னாள் இயக்குனரான டி.எல்.ஷேத், சுதந்திரத்திற்குப் பிறகு, பாரம்பரியமாக "நகர்ப்புற மற்றும் தொழில்முறை" (மருத்துவர்கள், வழக்கறிஞர்கள், ஆசிரியர்கள், பொறியாளர்கள் போன்ற தொழில்களைப் பின்பற்றுபவர்கள்) இந்திய சமூகங்களைப் பட்டியலிட்டுள்ளார். 1947 இல். இந்தப் பட்டியலில் மகாராஷ்டிராவைச் சேர்ந்த சித்பவன் கள் மற்றும் சிகேபிகள் (சந்திரசேனியா காயஸ்த பிரபுக்கள்) அடங்குவர்; தென்னிந்திய பிராமணர்கள்; குஜராத்தில் இருந்து நாகர் பிராமணர்கள்; வட இந்தியாவிலிருந்து பஞ்சாபி காத்ரிகள், காஷ்மீரி பண்டிட்டுகள் மற்றும் காயஸ்தர்கள்; ப்ரோபாசி மற்றும் பத்ரலோக் வங்காளிகள்; பார்சிகள் மற்றும் முஸ்லீம் மற்றும் கிறிஸ்தவ சமூகங்களின் மேல் மட்ட கல்வி கற்றவர்கள் , பி.கே.வர்மாவின் கூற்றுப்படி, "கல்வி என்பது இந்த பரந்த இந்திய உயரடுக்கு வகுப்பினரை ஒன்றிணைக்கும் ஒரு பொதுவான சரடு" மேலும் இந்த சமூகங்களில் உள்ள அனைத்து உறுப்பினர்களும் ஆங்கிலம் படிக்கவும் எழுதவும் தெரிந்தவர்கள். மற்றும் கல்விக்கு அப்பாலும் மேல் கல்வி கற்றவர்கள்.
# சித்பவன்

## மொழி

சித்பவன்களின் வரலாற்று மொழி முதன்மையாக சித்பவனி. இப்போது மகாராஷ்டிராவில் உள்ள சித்பவன் பிராமணர்கள் மராத்தியை தங்கள் மொழியாகப் பேசுகிறார்கள். புனேவில் உள்ள சித்பவன்கள் பேசும் மராத்தி இன்று மகாராஷ்டிரா முழுவதும் பயன்படுத்தப்படும் மொழியின் நிலையான வடிவமாகும். இந்த வடிவம் சமஸ்கிருதத்தில் இருந்து பெறப்பட்ட பல சொற்களைக் கொண்டுள்ளது மற்றும் பலவற்றின் சமஸ்கிருத உச்சரிப்பைத் தக்கவைத்து,தரமற்ற பேச்சாளர்களால் "மூக்கடைப்பு உச்சரிப்பு" கொண்டது என்று தவறாகக் கருதப்படுகிறது.  
முன்னதாக, தேசஸ்த பிராமணர்கள் தாங்கள் எல்லா பிராமணர்களிலும் உயர்ந்தவர்கள் என்று நம்பினர் மற்றும் சித்பவன்களை பார்வேனஸ்(ஒரு சமூக-பொருளாதார வகுப்பிற்கு ஒப்பீட்டளவில் புதியவர்), த்விஜாக்களில் (இருபிறப்பாளர்களில்) உன்னதமானவர்களுக்கு சமமானவர்கள் இல்லை என்று கருதினர். தேசஸ்த பிராமணர்களும் கர்ஹதா பிராமணர்களும் பேஷ்வாவின் சித்பவன் சாதியை இழிவாக நடத்தினார்கள், சமபந்தி உணவுகொள்ள மறுத்தனர். அவர்களுடன் இணைய மறுத்தனர். முந்தைய பேஷ்வாக்களின் நாட்களில் கூட அவர்கள் சித்பவன்களை சமூக சமத்துவத்திற்கு அனுமதிக்க தயங்கினார்கள். கோதாவரி நதிக்கரையில் நாசிக்கில் தேசாஸ்தா பூசாரிகளுக்காக ஒதுக்கப்பட்ட காட்களை (குளிக்கும் இடங்களை) பயன்படுத்த சித்பவன் பேஷ்வாக்களுக்கு கூட உரிமை மறுக்கப்பட்டது.  
பாலாஜி விஸ்வநாத் பட் பேஷ்வாவாக நியமிக்கப்பட்ட பிறகு, கொங்கணத்தில் இருந்து புனேவுக்கு கொங்கணஸ்தா சித்பவன் குடியேறிகள் பெருமளவில் வரத் தொடங்கினர், அங்கு பேஷ்வா கொங்கணஸ்தா சித்பவன் சாதியினருக்கு சில முக்கிய பதவிகளை வழங்கினார். கொங்கணஸ்தா சித்பவன் உறவினர்களுக்கு வரிச்சலுகை மற்றும் நிலம் மானியம் வழங்கப்பட்டது. வரலாற்றாசிரியர்கள் இந்த நேரத்தில் உறவினர்களுக்கு சலுகை மற்றும் ஊழல்கள் நிறைந்த காலம் என்று சுட்டிக்காட்டுகின்றனர்.  
தேசஸ்த பிராமணர்களுடன் ஒப்பிடும்போது சித்பவன்களின் முக்கியத்துவ உயர்வு இரு சமூகத்தினரிடையே கடுமையான போட்டியை ஏற்படுத்தியது. 19 ஆம் நூற்றாண்டின் பதிவுகள் சந்திரசேனிய காயஸ்த பிரபுக்கள் மற்றும் சித்பவன்கள், சரஸ்வத் பிராமணர்கள் மற்றும் சித்பவன்கள், பதரே பிரபுக்கள் மற்றும் சித்பவன்கள் மற்றும் சுக்ல யஜுர்வேதி தேசஸ்த பிராமணர்கள் மற்றும் சித்பவன்கள் ஆகியோருக்கு இடையேயான கிராமன்யாக்கள் அல்லது கிராம அளவிலான விவாதங்களையும் குறிப்பிடுகின்றன. அந்த காலகட்டத்தில் மகாராஷ்டிராவில் "பிராமண சடங்கு நெறிமுறை" மீறல் தொடர்பான இந்த சர்ச்சைகள் மிகவும் நிறைந்திருந்தது.  
தேசஸ்தர்கள், சித்பவன்கள் மற்றும் கர்ஹடேக்கள் ஒன்றுபட வேண்டும் என்று பாலகங்காதர திலகர் விரும்பினார். 1881 ஆம் ஆண்டிலேயே, இந்த மூன்று மகாராஷ்டிர பிராமண துணை சாதியினரும் கலப்புத் திருமணம் செய்துகொண்டு ஒன்றாக உணவருந்துவதன் மூலம் சாதிப் பிரத்தியேகத்தை கைவிட வேண்டிய அவசரத் தேவை குறித்து விரிவான விவாதங்களை எழுதி இதை ஊக்குவித்தார்.  
20 ஆம் நூற்றாண்டில் தொடங்கி, தேசஸ்த பிராமணர்களுக்கும் சித்பவன் பிராமணர்களுக்கும் இடையிலான உறவுகள் சமூக, நிதி மற்றும் கல்வித் துறைகளிலும், அதே போல் கலப்புத் திருமணங்களாலும் இரு சமூகங்களின் பெரிய அளவிலான கலவையால் மேம்பட்டன.
# சித்பவன்

## உணவுமுறை

பாரம்பரியமாக, சித்பவன் பிராமணர்கள் சைவ உணவு உண்பவர்கள். அரிசி அவர்களின் பிரதான உணவாக இருந்தது
# சித்பவன்

## வழிபாடு/சம்பிரதாயம்

ஏ.ஜே.அகர்கர் வழிபாடு பற்றி பின்வருமாறு விவரிக்கிறார் மேலும் சில வகையான நடனங்களும் இதில் அடங்கும் என்று கூறுகிறார்:  
சில சித்பவன் குடும்பங்களில், ஒரு குடும்பத்தில் பிறப்பு அல்லது திருமணம் நடந்த பிறகு, சடங்கு செய்வது கட்டாயமாகும். நான்கு திருமணமான பெண்களும் திருமணமாகாத ஒரு பெண்ணும் உணவுக்கு அழைக்கப்படுகிறார்கள். அன்னபூர்ணா தேவியின் உலோகச் சிலை சிறிய அளவில் அனைத்து உணவுப் பொருட்களும் அடங்கிய தட்டில் வைக்கப்பட்டுள்ளது. விக்கிரகத்துடன் கூடிய தட்டில் உள்ள அனைத்து பொருட்களையும் அழைக்கப்பட்ட பெண்களால் ஒன்றாகக் கலந்து கொண்டிருக்கும்போது, அவர்களில் யாருக்காவது இது போன்ற சந்தர்ப்பங்களில் சன்னதம் வந்தால், அல்லது யாருக்காவது முதல் முறையாக சன்னதம் ஆட்கொண்டால், நெய், பால், தேன் போன்றவை அவரது அறிவுறுத்தல்களின்படி கலவையில் சேர்க்கப்படுகிறது. சிலை பின்னர் அகற்றப்பட்டு, கலவையை ஒரு பசுவிற்கு உணவாகக் கொடுக்கப்படுகிறது
# சித்பவன்

## பரம்பரை

குல விருத்தாந்தங்கள் எனப்படும் பல குடும்ப வரலாறு மற்றும் பரம்பரை பஞ்சாங்கங்களை சமூகம் வெளியிட்டுள்ளது. இந்த புத்தகங்கள் பொதுவாக ஒரு குலத்தின் வரலாறு, பெயர் சொற்பிறப்பியல், மூதாதையர் நில உடைமைகள், இடம்பெயர்வு வரைபடங்கள், மத மரபுகள், பரம்பரை விளக்கப்படங்கள், சுயசரிதைகள் மற்றும் குலத்தில் பிறப்பு, இறப்பு மற்றும் திருமணங்களின் பதிவுகள் ஆகியவற்றின் பல்வேறு அம்சங்களை ஆவணப்படுத்துகின்றன.
# சித்பவன்

## குறிப்பிடத்தக்கவர்கள்

- பேஷ்வா பாலாஜி விஸ்வநாத் மற்றும் அவரது வழித்தோன்றல்கள்: பாஜிராவ், பாலாஜி பாஜி ராவ், இரகுநாதராவ், சதாசிவராவ் பாவ், மாதவராவ், பேஷ்வா நாராயணராவ், இரண்டாம் மாதவராவ், இரண்டாம் பாஜி ராவ்
- நானா பட்நாவிசு (1742 - 1800)
- கோபால் ஹரி தேஷ்முக் (1823-1892)
- நானா சாகிப் (1824 – 1859)
- மகாதேவ் கோவிந்து ரனதே (1842–1901)
- பால கங்காதர திலகர் (1856 – 1920)
- கோபால் கணேஷ் அகர்க்கர் (1856 – June 1895).
# சித்பவன்

## இதனையும் காண்க

- தேசஸ்த் பிராமணர்
# குடியரசு நாள் (இந்தியா)

**இந்தியக் குடியரசு நாள்** (*Republic Day of India*) இந்திய ஆட்சிக்கான ஆவணமாக, *இந்திய அரசு சட்டம் 1935* இன் மாற்றமாக இந்திய அரசியலமைப்புச் சட்டம் செயலாக்கத்திற்கு வந்த நாளாகும். இந்தியாவின் முக்கிய தேசிய விடுமுறை நாட்களில் இதுவும் ஒன்று.
# குடியரசு நாள் (இந்தியா)

## வரலாறு

*(குதிரை வண்டியில்)* முதல் குடியரசு தின விழா அணிவகுப்பில் கலந்து கொள்ள தயாராகிறார்.ராஜ்பத், புது தில்லி, 1950.]]
1930ஆம் ஆண்டு இந்திய விடுதலை இயக்கத்தினர் பூர்ண சுவராஜ் என்ற விடுதலை அறைகூவலை நினைவுகூர சனவரி 26ஆம் நாள் *விடுதலை நாளாக* காந்தியடிகளால் தேர்ந்தெடுக்கப்பட்டது. அன்றைய நாளில் நகர்ப்புறங்களிலும் சிற்றூர்களிலும் உள்ளூர் காங்கிரஸ் தலைவர்கள் கூட்டம் கூட்டி, காந்தியடிகள் கீழே கண்டவாறு பரிந்துரைத்த விடுதலை நாள் உறுதிமொழியை எடுத்துக்கொண்டனர்  
1950 முதல் இது குடியரசு தினமாகக் கொண்டாடப்படுகிறது.
# குடியரசு நாள் (இந்தியா)

## கொண்டாடும் முறை

### தேசியத் தலைநகரில்

1. நாட்டின் தலைநகர் தில்லியில் இந்தியப் பிரதமர், மறைந்த இந்தியப்படை வீரர்களுக்காக இந்தியா கேட்டில் உள்ள அமர்சோதிக்கு வீரவணக்கம் செலுத்துவதுடன் தொடங்கும் விழாவில் குடியரசுத் தலைவர் மூவண்ணக் கொடியை ஏற்றி படைவீரர்களின் அணிவகுப்பைப் பார்வையிடுகிறார்.
1. தலைநகர் தில்லியில் குடியரசு நாள் அன்று குடியரசு தின விழா அணிவகுப்பு நடைபெறும்.
1. கடந்த ஆண்டில் நாட்டுக்கு மிகப்பெரும் சேவை புரிந்த படைவீரர்களுக்கான பதக்கங்களும் விருதுகளும் வழங்கப்படுகின்றன.
# குடியரசு நாள் (இந்தியா)

## கொண்டாடும் முறை

### மாநிலத் தலைநகரங்களில்

1. மாநிலங்களில் மாநில ஆளுநர் கொடியேற்றுவதுடன் காவலர் அணிவகுப்பையும், அரசுத்துறை மிதவைகளையும், பண்பாட்டு நிகழ்ச்சிகளையும் பார்வையிடுகிறார்.
1. சிறந்த காவலர்களுக்கு விருதுகள் வழங்கப்படுகின்றன.
# குடியரசு நாள் (இந்தியா)

## சிறப்பு விருந்தினர்

இந்த நிலப்படத்தில் காட்டப்படவில்லை.]]
ஒவ்வொரு ஆண்டும் குடியரசு நாளன்று சிறப்பு விருந்தினர் ஒருவர் அழைக்கப்படுவார்.
# குடியரசு நாள் (இந்தியா)

## தொடர்புடைய பக்கங்கள்

- இந்திய வரலாறு
- இந்தியாவின் விடுதலை நாள்
- பின்வாங்கு முரசறை
# வடிக பட்டுன நடனம்

**வடிக பட்டுன நடனம்** சிங்களவர்களது கலாசாரத்தைப் பறைசாற்றும் ஒரு பாரம்பரியம் மிக்க நடனக் கலையாகும். இது இலங்கையின் தாழ்நில பிரதேசங்களுக்குரிய பாரம்பரிய நடனங்களின் தோற்றங்களிலொன்றாகும். உயர்நிலப் பிரதேசங்களில் பாரம்பரிய நடனங்களில் ஒன்றாக கண்டிய நடனம் விளங்குவதைப் போல தாழ்நிலப் பிரதேசங்களுக்குரிய சிங்கள மக்கள் மத்தியில் இந்த வடிக பட்டுன நடனம் விளங்குகிறது.  
இது கடுமையாக நோய்வாய்ப்பட்டிருந்த அரசிக்கு வைத்தியம் செய்வதற்காக வடிகே நாட்டிலிருந்து வந்த சில பிராமணர்களின் வருகையினைக் கதையாகச் சொல்கிறது. வசனங்களும் உரையால்களும் பாளி, சமஸ்கிருதம் மற்றும் தமிழ் மொழிகளில் காணப்படுகின்றன.  
கண்டிய நடனத்தைவிட இது வித்தியாசமானது. கண்டி நடனம் அங்க அசைவுகளுக்கு முக்கியத்துவம் வழங்கப்பட்டிருக்கும். இந்நடனத்தில் அபிநயங்களுக்கே முக்கியத்துவம் வழங்கப்பட்டிருக்கும். இன்று தென்மாகாணத்தில் இடம்பெறக்கூடிய கலாசார நிகழ்ச்சிகளின்போதும் பெரஹர ஊர்வலத்தின்போதும் இது முக்கியத்துவம் பெற்ற ஒரு பாரம்பரிய நடனக் கலையாக நிகழ்த்தப்பட்டு வருகின்றது. இந்நடன நிகழ்ச்சிகளில் பெரும்பாலும் சிங்கள மக்களே பங்கேற்பர்.
# இலங்கை அரசுத் தலைவர் தேர்தல், 1994

**மூன்றாவது இலங்கை அரசுத் தலைவர் தேர்தல்** (சனாதிபதித் தேர்தல்) 1994 நவம்பர் 9ம் திகதி நடைபெற்றது. இத் தேர்தலுக்கான நியமனப்பத்திரங்கள் 1994 அக்டோபர் 7ம் திகதி ஏற்றுக் கொள்ளப்படுமெனவும், 1994 நவம்பர் 9ம் திகதி தேர்தல் நடைபெறுமெனவும் உத்தியோகபூர்வமான அறிவித்தல் ஜனாதிபதி விஜயதுங்க அவர்களின் பணிப்புரையின்படி தேர்தல் ஆணையாளர் திரு. ஆர். கே. சந்திரானந்த டி சில்வா அவர்களினால் 1994 செப்டெம்பர் 17ம் திகதி விடுக்கப்பட்டது.
# இலங்கை அரசுத் தலைவர் தேர்தல், 1994

## நியமனப்பத்திரம் தாக்கல்

பின்வரும் அபேட்சகர்கள் நியமனப்பத்திரங்களைத் தாக்கல் செய்தனர்.
- சந்திரிகா பண்டாரநாயக்க குமாரதுங்க (பொதுசன ஐக்கிய முன்னணி)
- நிஹால் கலப்பதி (ஸ்ரீலங்கா முற்போக்கு முன்னணி)
- காமினி திசாநாயக்க (ஐக்கிய தேசியக்கட்சி)
- ஏ.ஜே..ரணசிங்க (சுயேட்சை)
- ஹரிச்சந்திர விஜேதுங்க (சிங்களே மகாசம்மத பூமிபுத்திர கட்சி)
- ஹட்சன் சமரசிங்க (சுயேட்சை)